CELEX: 62017CN0628
Language: et
Date: 2017-11-08 00:00:00
Title: Kohtuasi C-628/17: Eelotsusetaotlus, mille on esitanud Sąd Najwyższy (Poola) 8. novembril 2017 – Prezes Urzędu Ochrony Konkurencji i Konsumentów versus Orange Polska S.A. w Warszawie

19.3.2018   
            
            
               ET
            
            
               Euroopa Liidu Teataja
            
            
               C 104/12
            
         Eelotsusetaotlus, mille on esitanud Sąd Najwyższy (Poola) 8. novembril 2017 – Prezes Urzędu Ochrony Konkurencji i Konsumentów versus Orange Polska S.A. w Warszawie
   (Kohtuasi C-628/17)
   (2018/C 104/15)
   Kohtumenetluse keel: poola
   
      Eelotsusetaotluse esitanud kohus
   
   Sąd Najwyższy
   
      Põhikohtuasja pooled
   
   
      Kassaator (vastustaja põhikohtuasjas): Prezes Urzędu Ochrony Konkurencji i Konsumentów
   
      Vastaspool kassatsioonimenetluses (kaebaja põhikohtuasjas): Orange Polska S.A. w Warszawie
   
      Eelotsuse küsimused
   
   
               1.
            
            
               Kas Euroopa Parlamendi ja nõukogu 11. mai 2005. aasta direktiivi 2005/29/EÜ (1) mis käsitleb ettevõtja ja tarbija vaheliste tehingutega seotud ebaausaid kaubandustavasid siseturul ning millega muudetakse nõukogu direktiivi 84/450/EMÜ, Euroopa Parlamendi ja nõukogu direktiive 97/7/EÜ, 98/27/EÜ ja 2002/65/EÜ ning Euroopa Parlamendi ja nõukogu määrust (EÜ) nr 2006/2004, artiklit 8 koostoimes artikliga 9 ja artikli 2 punktiga j tuleb tõlgendada nii, et kui ettevõtja sõlmib telekommunikatsiooniteenuste osutamise kauglepinguid, milles tarbija peab tegema lõpliku tehinguotsuse tüüplepingu vormi kohale toonud kulleri juuresolekul, on tegemist agressiivse kaubandustavaga liigse mõjutamise kujul:
               
                           a)
                        
                        
                           alati, kui tarbija ei saa kulleri visiidi ajal tüüplepingu tingimuste sisuga vabalt tutvuda;
                        
                     
                           b)
                        
                        
                           ainult siis, kui tarbija ei saanud eelnevalt ja individuaalselt (nt meiliaadressile, kodusele aadressile) kõiki tüüplepinguid, isegi kui tal oli võimalik enne kulleri visiiti ise nende lepingute sisuga ettevõtja kodulehel tutvuda;
                        
                     
                           c)
                        
                        
                           ainult siis, kui lisasätted viitavad sellele, et nimetatud ettevõtja poolt või tema volitusel võetakse ebaausaid meetmeid, et piirata tarbija valikuvabadust tehinguotsuse tegemisel?
                        
                     
         
      (1)  ELT 2005, L 149, lk 22.